Noreišių lobis

Noreišių lobis – Romos monetų lobis, 1943 m. aptiktas Noreišių kaime (dab. Kelmės rajono savivaldybė). Tai vienas didžiausių Lietuvos teritorijoje aptiktų Romos monetų lobių: jį sudarė apytikriai 150 bronzinių sestercijų.Mykolas Michelbertas, Stanislovas Sajauskas, Raimonda Norkutė ir kiti. Lietuvos lobiai, Vilnius, 2007 m., 19–20 psl.

Eidamas per siaurą dirvą, Noreišių lobį aptiko ūkininkas Antanas Kuicas: iš pradžių jis pastebėjo keletą pabirusių monetų, tuomet iš žemės išvertė molinį puodą su 150 storų, pažaliavusių ir parudavusių monetų (puodo talpa – 2 l). Rastas monetas Antanas Kuica išdalijo savo pažįstamiems Kelmės ir Liolių apylinkėse.Bronius Kviklys, „Mūsų Lietuva“, t. 4, p. 531. Bostonas, Lietuvių enciklopedijos leidykla, 1968 m.

Penkios monetos, datuojamos II m. e. a., pateko į Bijotų Dionizo Poškos memorialinį muziejų. Esama tokių gerai išsilaikiusių monetų: imperatorių Hadriano, Antonino Pijaus ir jo žmonos Divos Faustinos. Kad šios monetos sudarė Noreišių lobį, kurį laiką nebuvo žinoma, tas paaiškėjo praėjus penkiolikai metų, Šiaulių muziejui perimant Dionizo Poškos memorialinį muziejų.

 Išnašos 

Kategorija:Kelmės rajono paveldas
Kategorija:Lietuvos lobiai